เจ้าหญิงมารีอา อานาแห่งบรากังซา

เจ้าหญิงมารีอา อานาแห่งบรากังซา อิงฟังตาแห่งโปรตุเกส  () ต่อมาคือ เจ้าหญิงคาร์ล ออกัสตุสแห่งทวร์นและทัคซิส ประสูติเมื่อวันที่ 3 กันยายน 2442 ทรงเป็นเจ้าหญิงแห่งราชวงศ์โปรตุสเกส โดยในฐานะพระธิดาใน เจ้าชายมิเกล ดยุกแห่งบรากันซา และ เจ้าหญิงมาเรีย เทเรซาแห่งโลเวนสไตน์-เวิร์ทไฮม์-โรเซนเบิร์ก ทรงเป็นพระราชนัดดาใน พระเจ้ามีแกลแห่งโปรตุเกส และเป็นพระปิตุจฉา (ป้าฝ่ายพ่อ) ใน เจ้าชายดูอาร์ท ปิโอ ดยุกแห่งบรากันซา พระประมุขแห่งราชวงศ์โปรตุเกสพระองค์ปัจจุบัน ทรงเสกสมรสกับ คาร์ล ออกัสตุส เจ้าชายที่ 10 แห่งทวร์นและทัคซิส เมื่อวันที่ 18 สิงหาคม 2464 รับพระราชทานพระอิสริยยศ เจ้าหญิงคาร์ล ออกัสตุสแห่งทวร์นและทัคซิส พระชายา มีพระบุตร 4 พระองค์ คือ
เจ้าหญิงโคลไธลด์
เจ้าหญิงมาฟัลดา
โยฮันเนิส เจ้าชายที่ 11 แห่งทวร์นและทัคซิส
เจ้าชายอัลแบร์ท

พระองค์มิได้ดำรงพระอิสริยยศ เจ้าหญิงพระชายาแห่งทวร์นและทัคซิส เนื่องจากสิ้นพระชนม์ไปก่อน โดยสิ้นพระชนม์ลง เมื่อวันที่ 23 มิถุนายน 2514 พระชันษา 71 ปี หลังจากนั้นเพียง 20 วัน ในวันที่ 13 กรกฎาคม ในปีเดียวกัน พระสวามีจึงได้ดำรงพระอิสริยยศ เจ้าชายพระประมุขแห่งทวร์นและทัคซิส ภายหลังการสิ้นพระชนม์ของพระเชษฐา พระองค์ยังเป็นพระอัยยิกา (ย่า) ใน อัลแบร์ท เจ้าชายที่ 12 แห่งทวร์นและทัคซิส พระประมุขพระองค์ปัจจุบันของพระราชวงศ์ทวร์นและทัคซิส
บุคคลที่เกิดในปี พ.ศ. 2442
บุคคลที่เสียชีวิตในปี พ.ศ. 2514
ราชวงศ์บรากังซา
ชาวโปรตุเกส
เจ้าหญิงโปรตุเกส
ราชวงศ์เยอรมัน
เจ้าหญิงเยอรมัน
ราชวงศ์ทวร์นและทัคซิส